open-index/open-wikipedia-markdown huggingface dataset:
ჯუმბერ დოჭვირი

**ჯუმბერ ნიკოლოზის ძე დოჭვირი** (დ. 25 ივლისი, 1946, ქუთაისი) — ქართველი ენერგეტიკოსი. ტექნიკურ მეცნიერებათა დოქტორი (2002), პროფესორი (2002). 2017 წლიდან არის საქართველოს ტექნიკური უნივერსიტეტის დამსახურებული პროფესორი (ემერიტუსი). 2002–2017 წლებში იყო სტუ-ის ენერგეტიკისა და ტელეკომუნიკაციის ფაკულტეტის სრული პროფესორი.

## ბიოგრაფია
1969 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი. სამუშაოდ დატოვეს იქვე, სამრეწველო საწარმოთა ელექტრომოწყობილობების კათედრაზე. 1970 წლიდან ეწევა პედაგოგიურ საქმიანობას. 1974–1977 წლებში სწავლობდა ასპირანტურაში ლენინგრადის ელექტროტექნიკურ ინსტიტუტში. 1978 წლიდან დაბრუნდა მშობლიურ კათედრაზე დოცენტის თანამდებობაზე. საკანდიდატო დისერტაცია დაიცვა 1977 წელს ლენინგრადის ელექტროტექნიკურ ინსტიტუტში, ხოლო სადოქტორო დისერტაცია 2002 წელს საქართველოს ტექნიკურ უნივერსიტეტში. 

ჯუმბერ დოჭვირის სამეცნიერო კვლევის თემაა: მრავალლილვიანი მექანიზმებისთვის შედგენილი მრავალძრავიან ამძრავთა სისტემების შესწავლა, დანერგვა და გამოყენება. გამოქვეყნებული აქვს 110-მდე სამეცნიერო ნაშრომი, მათ შორის 2 მონოგრაფია და 10 სახელმძღვნელო. საქართველოს სახალხო მეურნეობათა გამოფენაზე მიღებული აქვს პირველი ხარისხის სიგელი (1984). 

## ლიტერატურა 
## რესურსები ინტერნეტში
*
* Jumber Dochviri

## სქოლიო 
კატეგორია:ქართველი ენერგეტიკოსები
კატეგორია:დაბადებული 25 ივლისი
კატეგორია:დაბადებული 1946
კატეგორია:ქუთაისში დაბადებულები
ფარერის კუნძულების გეოგრაფია

thumb|კუნძულ სუდუროის დასავლეთი ნაპირი
**ფარერის კუნძულთა არქიპელაგი** (ფარ. Føroyar) 18 კუნძულისგან შედგება, რომელთაგან 17 დასახლებულია. გარდა ამისა, ფარერების შემადგენლობაში არაერთი მცირე კუნძული, კლდე და რიფიც შედის.  არქიპელაგი დასავლეთიდან აღმოსავლეთით 75 კილომეტრზე, ჩრდილოეთიდან სამხრეთით კი 113 კილომეტრზეა გადაჭიმული. საერთო ფართობი  შეადგენს 1395,74 კმ². 

უმსხვილესი კუნძულებია სტრეიმოი, ესტუროი, სუდუროი, ვაგარი, სანდოი და ბორდოი. აქედან უმსხვილესია სტრეიმოი (373,5 კმ²).

## მდებარეობა 
ფარერის კუნძულთა სისტემა ისლანდიასა და შოტლანდიას შორის მდებარეობს და ოკეანიდან ამოზრდილ უაივილ თომსონის წყალქვეშა ქედის ნაწილს წარმოადგენს.

## რელიეფი და გეოლოგიური აგებულება 
უაივილ თომსონის წყალქვეშა ქედი და ფარერ-ისლანდიის ჭორომი შოტლანდიის უკიდურესი ჩრდილოეთიდან ისლანდიის მიმართულებითაა განლაგებუული და ატლანტისა და არქტიკის ოკეანეებს შორის ბუნებრივ ზღვარს ქმნის. სწორედ ამ ზღვარზეა ფარერის კუნძულებიც. ფარერის არქიპელაგის ყველა კუნძული ვულკანური წარმოშობისაა და ტუფისა და ბაზალტის ლავების მიერ არის ფორმირებული. კუნძულების ზედაპირი დანაწევრებული პლატოებისა და ფრიალო კლდეებისგან შედგება. ყველაზე მაღალი მწვერვალი 882 მეტრია (მთა სლატარატინდური). სანაპირო ზოლში დიდი რაოდენობით ფიორდია თავმოყრილი. კუნძულებზე ყონულოვანი რელიეფის ფორმებსაც შევხვდებით (მორენები, ტროგები, კარის ტბები).
## რესურსები ინტერნეტში 
* ფარერის კუნძულები *World Fact Book 2004*, *CIA,* Washington 
* დიდი საბჭოთა ენციკლოპედია;
* [ბროკჰაუზისა და ეფრონის ენციკლოპედიური ლექსიკონი(https://ka.wikipedia.org/wiki/%E1%83%91%E1%83%A0%E1%83%9D%E1%83%99%E1%83%B0%E1%83%90%E1%83%A3%E1%83%96%E1%83%98%E1%83%A1%E1%83%90_%E1%83%93%E1%83%90_%E1%83%94%E1%83%A4%E1%83%A0%E1%83%9D%E1%83%9C%E1%83%98%E1%83%A1_%E1%83%94%E1%83%9C%E1%83%AA%E1%83%98%E1%83%99%E1%83%9A%E1%83%9D%E1%83%9E%E1%83%94%E1%83%93%E1%83%98%E1%83%A3%E1%83%A0%E1%83%98_%E1%83%9A%E1%83%94%E1%83%A5%E1%83%A1%E1%83%98%E1%83%99%E1%83%9D%E1%83%9C%E1%83%98)];

კატეგორია:ფარერის კუნძულების გეოგრაფია
კატეგორია:ფარერის კუნძულები
ლამფალაში

**ლამფალაში** — ნასოფლარი დასავლეთ საქართველოში, რაჭა-ლეჩხუმისა და ქვემო სვანეთის მხარს ლენტეხის მუნიციპალიტეტში, ჟახუნდრის თემში.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## სქოლიო
კატეგორია:ლენტეხის მუნიციპალიტეტის ნასოფლარები
ფეხბურთი ზაფხულის ოლიმპიურ თამაშებზე

**ფეხბურთი ზაფხულის ოლიმპიური სახეობაა** 1900 წლიდან. სპორტის ეს სახეობა მხოლოდ 1896 და 1932 წლების თამაშების პროგრამაში არ იქნა შეტანილი. თავდაპირველად, ოლიმპიურ ფეხბურთში მხოლოდ კაცთა გუნდები მონაწილეობდნენ, 1996 წლიდან კი ასპარეზობენ ქალთა ნაკრებებიც.

## პრიზიორები 
### კაცები 
## რესურსები ინტერნეტში 
* ფეხბურთი ზაფხულის ოლიმპიურ თამაშებზე. RSSSF.

## სქოლიო 
კატეგორია:ზაფხულის ოლიმპიური თამაშების ტურნირები
ვივაჰვანტი

**ვივაჰვანტი** (ინდ. სხივოსანი) — მზიური ღვთაება, ადიტის ძე, მითრასა და ვარუნას უმცროსი ძმა, ცისა და მიწის ნათელი განსახიერება ინდურ მითოლოგიაში. იგი უხელფეხო, მთლიანად გლუვი სხეულით დაიბადა. ითვლება ადამიანთა ერთ-ერთ წინაპრად. მან პირველმა შესწირა მსხვერპლი და ცეცხლი მისცა ადამიანებს. მისი შვილებია იამუ და იამი. როდესაც მისმა ცოლმა სარანიამ აღარ ისურვა მასთან ცხოვრება, გაექცა და ფაშატად იქცა, იგი დაედევნა მას და თავად ულაყად ქცეული შეეუღლა მას; მაშინ ჩაისახნენ აშვინები.

## ლიტერატურა 
* მითოლოგიური ენციკლოპედია ყმაწვილთათვის, გვ. 95, თბ. 2003.

კატეგორია:ინდური მითოლოგია
მაჭახელას ეროვნული პარკი

**მაჭახელას ეროვნული პარკი** — ეროვნული პარკი აჭარაში, მდინარე მაჭახელისწყლის ხეობაში. ფართობი 7333,18 ჰა.

## ისტორია
დაარსდა 2012 წელს, უნიკალური ბიოლოგიური და ლანდშაფტური ბიომრავალფეროვნების შენარჩუნების, კოლხური ტყეების ეკოსისტემის გრძელვადიანი დაცვის, ეკოლოგიური უსაფრთხოებისა და ბუნებრივ გარემოში ტურისტული და რეკრეაციული საქმიანობის განვითარების უზრუნველყოფის მიზნით. მაჭახელას ეროვნული პარკი ხელვაჩაურის მუნიციპალიტეტში მდებარეობს. იგი ბათუმიდან 30 კმ-ითაა დაშორებული.

პარკის ტერიტორიის 95% ტყით და გაუვალი ბუჩქნარითაა დაფარული, აქ ხარობს ისეთი რელიქტური და იშვიათი სახეობები, როგორიცაა კოლხური ბზა, წაბლი, კოლხური თხილი, ქართული კაკალი, უნგერნისა და სმირნოვის შქერი, უთხოვარი, თელა და სხვ. პარკში ფუნქციონირებს ორი, სამანქანოსთან ინტეგრირებული საფეხმავლო ბილიკი.

მაჭახელას ეროვნულ პარკში აქტიური ტურისტული სეზონი გრძელდება მაისიდან-ოქტომბრამდე

## იხილეთ აგრეთვე 
* საქართველოს დაცული ტერიტორიები

## რესურსები ინტერნეტში
* მაჭახელას ეროვნული პარკი
* საქართველოს დაცული ტერიტორიების სააგენტო
* საქართველოს დაცული ტერიტორიების ფლორა
* საქართველოს ფლორისა და მცენარეულობის ისტორია
* პირველი ტრანსსასაზღვრო თანამშრომლობა კავკასიაში

## სქოლიო 
კატეგორია:საქართველოს ეროვნული პარკები
კატეგორია:2012 წელს დაარსებული დაცული ტერიტორიები
ჯერდან შაჩირი

**ჯერდან შაჩირი** (; დ. 10 ოქტომბერი, 1991) — ალბანური წარმოშობის შვეიცარიელი ფეხბურთელი, „ლივერპულის“ და შვეიცარიის ეროვნული ნაკრების ნახევარმცველი.

## საკლუბო კარიერა 
შაჩირი დაიბადა კოსოვოელი ეთნიკური ალბანელების ოჯახში. როდესაც ის იყო პატარა, გადავიდა შვეიცარიაში, ბაზელში. „ბაზელის“ პირველ გუნდში დაწინაურების შემდეგ, შაჩირი ცნობილი გახდა თავისი სისწრაფის გამო. შაჩირი არის ცაცია. 2012 წლის 1 ივლისს შაჩირი შეუერთდა „მიუნხენის ბაიერნს“.

## სანაკრებო კარიერა
შაჩირის დებიუტი ეროვნულ ნაკრებში შედგა 2010 წელს. იმავე წელს, ოტმარ ჰიცფელდმა, ნაკრების მთავარმა მწვრთნელმა 18 წლის შაჩირი მოულოდნელად მსოფლიო ჩემპიონატზე გამოიძახა. შაჩირი მხოლოდ ერთ, ჯგუფური ეტაპის ბოლო მატჩში შევიდა შეცვლაზე 78-ე წუთზე. 2014 წლის მუნდიალზე შაჩირი უკვე ძირითადი შემადგენლობის ფეხბურთელი იყო, ჯგუფურ ეტაპზე სამი გოლი გაიტანა და ორჯერ დასახელდა მატჩის საუკეთესო მოთამაშედ.

## ტიტულები
### საკლუბო
 **ბაზელი**:(5)
* შვეიცარიის სუპერლიგა (3): 2009–10, 2010–11, 2011–12
* შვეიცარიის თასი (2): 2009–10, 2011–12

 **ბაიერნი მიუნხენი**:(9)
* ბუნდესლიგა (3): 2012–13, 2013–14, 2014–15
* გერმანიის თასი (2): 2012–13, 2013–14
* გერმანიის სუპერთასი (1): 2012
* უეფა-ს ჩემპიონთა ლიგა (1): 2012–13
* უეფა-ს სუპერთასი (1): 2013
* ფიფა-ს მსოფლიო საკლუბო ჩემპიონატი (1): 2013

 **ლივერპული**:(4)
* **უეფა-ს ჩემპიონთა ლიგა**: 2018–19
* **უეფა-ს სუპერთასი**: 2019
* **ფიფა-ს მსოფლიო საკლუბო ჩემპიონატი**: 2019
* **ინგლისის პრემიერლიგა**: 2019-20

### ინდივიდუალური
* შვეიცარიის წლის ფეხბურთელი: 2011, 2012

## რესურსები ინტერნეტში
* 
* Profile at FC Basel  
* Profile at SwissSuperLeague
* Soccerway profile
* 

## სქოლიო
კატეგორია:დაბადებული 1991
კატეგორია:შვეიცარიელი ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ბაზელის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:მილანის ინტერის ფეხბურთელები
კატეგორია:სტოკ სიტის ფეხბურთელები
კატეგორია:ლივერპულის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 10 ოქტომბერი
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
დანტე ბონფიმ კოსტა სანტოსი

**დანტე ბონფიმ კოსტა სანტოსი** ( დ. 18 ოქტომბერი, 1983, სალვადორი), აგრეთვე ცნობილი როგორც **დანტე** — ბრაზილიელი ფეხბურთელი, ფრანგულ კლუბ „ნიცას“ ცენტრალური მცველი. თამაში შეუძლია ასევე მარცხენა მცველის პოზიციაზე.

## სანაკრებო სტატისტიკა 
## მიღწევები 
### საკლუბო
;  ლილი
* უეფა-ს ინტერტოტოს თასი: 2004

;  სტანდარდი ლიეჟი
* ბელგიის პროლიგა: 2007–08
* ბელგიის სუპერთასი: 2008

;  ბაიერნი 
* ბუნდესლიგა: 2012–13, 2013–14, 2014–15
* გერმანიის თასი: 2012–13, 2013–14
* გერმანიის სუპერთასი: 2012
* უეფა-ს ჩემპიონთა ლიგა: 2012–13
* უეფა-ს სუპერთასი: 2013 
* ფიფა-ს მსოფლიო საკლუბო ჩემპიონატი: 2013

;  ნიცა
* საფრანგეთის თასის ფინალისტი: 2021–22

### სანაკრებო
;  ბრაზილია 
* ფიფა-ს კონფედერაციის თასი: 2013

## რესურსები ინტერნეტში 
* Dante დაარქივებული at sambafoot

## სქოლიო 
კატეგორია:დაბადებული 18 ოქტომბერი
კატეგორია:დაბადებული 1983
კატეგორია:ბრაზილიელი ფეხბურთელები
კატეგორია:ლიგა 1-ის ფეხბურთელები
კატეგორია:ლილის ფეხბურთელები
კატეგორია:ბელგიის პირველი დივიზიონი A-ს ფეხბურთელები
კატეგორია:ლიეჟის სტანდარდის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:მიუნხენის ბაიერნის ფეხბურთელები
კატეგორია:მენხენგლადბახის ბორუსიას ფეხბურთელები
კატეგორია:ვოლფსბურგის ფეხბურთელები
კატეგორია:ბრაზილიის ნაკრების ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:ცოცხალი ადამიანები
ქალთა კრივი

მინი|270პქ|ქალთა კრივი 
**ქალთა კრივი** — სპორტის სახეობა, რომელიც პირველად გამოჩნდა ოლიმპიური თამაშების დროს 1904 წელს. XX საუკუნის განმავლობაში აღნიშნული სპორტის სახეობა მრავალ ქვეყანაში იყო აკრძალული. ქალთა კრივის აღორძინება დაკავშირებულია შვედეთის მოკრივე-მოხალისეთა ასოციაციის სახელთან, რომელმაც 1988 წელს მოაწყო შეჯიბრი კრივში ქალთა შორის. 1997 წელს ბრიტანეთის მოკრივე-მოხალისეთა ასოციაციამ ითავა პირველი შეჯიბრებები კრივში ქალთა შორის. 2009 წლის 13 აგვისტოს საერთაშორისო ოლიმპიურმა კომიტეტმა მიიღო გადაწყვეტილება ქალთა კრივის ჩართვის შესახებ 2012 წლის ზაფხულის ოლიმპიური თამაშების პროგრამაში. 

ცნობილი ქალი მოკრივეებიდან აღსანიშნავია: სიუზანა კენტიკიანი, ლეილა ალი, ნატალია რაგოზინა და სხვა. 

## იხილეთ აგრეთვე 
* კრივი 

## რესურსები ინტერნეტში 
* ქალთა კრივი  
* ქალთა კრივის საერთაშორისო ფედერაცია  

## სქოლიო 
კატეგორია:ქალთა კრივი
ჩრდილოეთ იუტლანდიის რეგიონი

**ჩრდილოეთ იუტლანდიის რეგიონი**  — რეგიონი  დანიაში, შეიქმნა 2007 წლის 1 იანვარს მუნიციპალური რეფორმის ფარგლებში, რომლის დროსაც ტრადიციული ადმინისტრაციული ერთეული ამტი შეიცვალა 5 მსხვილი რეგიონით. რეგიონი მოიცავს 11 მუნიციპალიტეტს.
* ადმინისტრაციული ცენტრი — ოლბორგი.
* ფართობი —  7 933 კმ², მოსახლეობა — 579 628 კაცი (2010).

## რესურსები ინტერნეტში 
* რეგიონის ოფიციალური საიტი

კატეგორია:დანიის რეგიონები
ტომ შტარკე

**ტომ პეტერ შტარკე** (; დ. 18 მარტი, 1981) — გერმანელი ყოფილი ფეხბურთელი, პოზიციით მეკარე. ბოლოს იცავდა გერმანიის ბუნდესლიგის კლუბ „ბაიერნის“ ღირსებას.   

ფეხბურთის თამაში დაიწყო მშობლიური ქალაქის კლუბ „შტალში“. შემდეგ გადავიდა „დინამო დრეზდენში.“

2010 წელს კონტრაქტი გააფორმა „ჰოფენჰაიმთან.“ 2012 წლის მაისში კონტრაქტი გააფორმა „მიუნხენის ბაიერნთან“ 2015 წლამდე.

2017 წლის 20 მაისს, „ფრაიბურგის“ წინააღმდეგ ჩაატარა ბოლო მატჩი პროფესიონალურ ფეხბურთში, მატჩი მისი გუნდის გამარჯვებით, 4–1 დასრულდა.

## ტიტულები 
; ბაიერნი მიუნხენი
* გერმანიის ჩემპიონი (5): 2012/13, 2013/14, 2014/15, 2015/16, 2016/17
* გერმანიის თასის მფლობელი (3): 2012/13, 2013/14, 2015/16
* გერმანიის სუპერთასის მფლობელი (2): 2012, 2016
* ჩემპიონთა ლიგის გამარჯვებული (1): 2012/13
* უეფა-ს სუპერთასის გამარჯვებული (1): 2013
* მსოფლიო საკლუბო ჩემპიონატის გამარჯვებული (1): 2013

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1981
კატეგორია:გერმანელი ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ბაიერ 04 ლევერკუზენის ფეხბურთელები
კატეგორია:ჰამბურგის ფეხბურთელები
კატეგორია:დუისბურგის ფეხბურთელები
კატეგორია:დაბადებული 18 მარტი
კატეგორია:ცოცხალი ადამიანები
დიეგო კონტენტო

**დიეგო არმანდო კონტენტო** (; დ. 1 მაისი, 1990; მიუნხენი, ბავარია, გერმანია) — გერმანელი ფეხბურთელი, გერმანიის ბუნდესლიგის კლუბ „ფორტუნაში“ მარცხენა მცველი.

კონტენტოს ოჯახი არის ნეაპოლიდან, იტალიიდან და მას სახელი დაარქვეს „ნაპოლის“ ყოფილი ფეხბურთელის, დიეგო მარადონას პატივსაცემად. მისი ძმები, ვინჩენცო და დომენიკო ადრე თამაშობდნენ „ბაიერნის“ ახალგაზრდულ გუნდებში.

კონტენტომ „ბაიერნის“ პირველ გუნდში პირველად ითამაშა სეზონისწინა მოსამზადებელი პერიოდის ამხანაგურ მატჩებში 2009 წელს. 2009-2010 წლების სეზონში „ბაიერნის“ ჩემპიონთა ლიგის განაცხადში შეიყვანეს და გადასცეს 26-ნომრიანი მაისური. 2010 წლის იანვარში ცნობილი გახდა, რომ ის ივარჯიშებდა კლუბის პირველ გუნდთან.

2014 წელს კონტენტომ დატოვა „ბაიერნი“ და შეუერთდა ფრანგულ კლუბ „ბორდოს“, სადაც ოთხი წელი იასპარეზა.

## ტიტულები
;საკლუბო
**ბაიერნი**
*ბუნდესლიგა: 2009–10, 2012–13, 2013–14
*გერმანიის თასი: 2009–10, 2012–13, 2013–14
*გერმანიის სუპერთასი: 2010, 2012
*უეფა-ს ჩემპიონთა ლიგა: 2012–13
*უეფა-ს სუპერთასი: 2013
*ფიფა-ს მსოფლიო საკლუბო ჩემპიონატი: 2013

## რესურსები ინტერნეტში
* დიეგო კონტენტო — Fussballdaten
* დიეგო კონტენტო  — transfermarkt.de 
* დიეგო კონტენტო — Eurosport.ru

## სქოლიო
კატეგორია:დაბადებული 1 მაისი
კატეგორია:დაბადებული 1990
კატეგორია:გერმანელი ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ბაიერნი II-ის ფეხბურთელები
კატეგორია:ლიგა 1-ის ფეხბურთელები
კატეგორია:ბორდოს ფეხბურთელები
კატეგორია:გერმანიის მესამე ლიგის ფეხბურთელები
კატეგორია:დიუსელდორფის ფორტუნას ფეხბურთელები
კატეგორია:ცოცხალი ადამიანები
უუმანაკი

**უუმანაკი** () — ქალაქი ჩრდილო-დასავლეთ გრენლანდიაში, კაასუიტსუპის მუნიციპალიტეტში. 2010 წლის მონაცემებით ქალაქის მოსახლეობა შეადგენს 1,299 კაცს და ამ მაჩვენებლით ქვეყნის მასშტაბით მეცხრე ადგილზეა. დაარსდა 1763 წელს როგორც მეთევზეთა და მონადირეთა ბაზა ***ომენაკი***.

## რესურსები ინტერნეტში
* www.atuarfik-uum.gl  უუმანაკის ტერიტორიის სოფლები
* უუმანაკის ფოტოები 

კატეგორია:გრენლანდიის ქალაქები
კასიგიანგუიტი

**კასიგიანგუიტი** () ყოფილი ***კრისტიანსჰობი*** () — ქალაქი დასავლეთ გრენლანდიაში, კაასუიტსუპის მუნიციპალიტეტში. მდებარეობს დისკოს ყურის სამხრეთ-აღმოსავლეთ ნაპირზე. 2010 წლის მონაცემებით ქალაქის მოსახლეობა შეადგენს 1,253 კაცს. ამ მაჩვენებლით ის ქვეყნის მასშტაბით მეთორმეტე ადგილზეა.

## რესურსები ინტერნეტში
* კასიგიანგუიტის ოფიციალური საიტი 
* გრენლანდიის ტურიზმი. კასიგიანგუიტი 
* კასიგიანგუიტის ისტორიული მიმოხილვა 

კატეგორია:გრენლანდიის ქალაქები
მანუელ ნოიერი

**მანუელ ნოიერი** (; დ. 27 მარტი, 1986) — გერმანელი ფეხბურთელი, გერმანიის ბუნდესლიგის კლუბ „ბაიერნის“ და გერმანიის ეროვნული ნაკრების მეკარე. ცნობილია შესანიშნავი რეაქციით და ბურთის განაწილების უნარით. არის 2014 წლის მსოფლიოს ჩემპიონი და ოქროს ხელთათმანის მფლობელი.

## კარიერა
ნოიერმა პროფესიონალური კონტრაქტი გააფორმა 2005 წელს მისი მშობლიური ქალაქის კლუბის, „შალკე 04-ს“ ყველა ასაკობრივ გუნდში წარმატებული გამოსვლის შემდეგ. მისი დებიუტი ბუნდესლიგაში შედგა 2006-2007 წლების სეზონში, როცა მოედანზე გამოჩნდა დაშავებული ფრანკ როსტის ნაცვლად. 20 წლის მეკარე ძირითად შემადგენლობაში მოხვდა მას შემდეგ, რაც როსტი დაშავდა „მიუნხენის ბაიერნთან“ მატჩის წინ.

2011 წლის 1 ივნისს „შალკე 04“ და „ბაიერნი“ შეთანხმდნენ, რომ ნოიერი გადავიდოდა მიუნხენურ კლუბში 2011 წლის ივლისში. კლუბს და ნოიერს შორის გაფორმდა ხუთწლიანი კონტრაქტი, რომლის ვადაც იწურებოდა 2016 წელს, თუმცა ნოიერმა კონტრაქტი გაახანგრძლივა. ტრანსფერის ფასი იყო €22 მილიონი და ნოიერი გახდა მეორე ყველა დროის ყველაზე ძვირადღირებული მეკარე.

## მიღწევები 
### საკლუბო 
;**შალკე 04** (2):
* გერმანიის თასი: 2010/11
* გერმანიის სუპერთასი: 2005
;**ბაიერნი** (28):
* ბუნდესლიგა (12): 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23, 2024/25
* გერმანიის თასი (5): 2012/13, 2013/14, 2015/16, 2018/19, 2019/20
* გერმანიის სუპერთასი (6): 2012, 2016, 2018, 2020, 2021, 2022
* უეფა-ს ჩემპიონთა ლიგა (2): 2012/2013, 2019/2020 
* უეფა-ს სუპერთასი (2): 2013, 2020
* ფიფა-ს მსოფლიო საკლუბო ჩემპიონატი (2): 2013, 2020

### სანაკრებო 
;გერმანია
* ევროპის 21 წლამდე ფეხბურთელთა ჩემპიონატი 2009
* მსოფლიო ჩემპიონატი:
** ჩემპიონი: 2014
** მესამე ადგილი: 2010

### ინდივიდუალური 
* ბუნდესლიგის საუკეთესო მეკარე: 2007
* ევროპის 21 წლამდელთა ჩემპიონატის საუკეთესო მეკარე: 2009
* Fritz-Walter-Medal 2005 ვერცხლი (კატეგორია U19)
* Silbernes Lorbeerblatt (1): 2010
* ბუნდესლიგის წლის საუკეთესო მოთამაშე: 2011

## რესურსები ინტერნეტში 
*  
* Manuel Neuer at fcbayern.de
* 

## სქოლიო 
კატეგორია:დაბადებული 27 მარტი
კატეგორია:დაბადებული 1986
კატეგორია:გერმანელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:შალკე 04-ის ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ნაკრების ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
უპერნავიკი

**უპერნავიკი** () — ქალაქი ჩრდილო-დასავლეთ გრენლანდიაში, კაასუიტსუპის მუნიციპალიტეტში. მდებარეობს ამავე სახელწოდების კუნძულზე. 2010 წლის მონაცემებით ქალაქის მოსახლეობა შეადგენს 1,129 კაცს და ამ მაჩვენებლით მეცამეტეა გრენლანდიაში.

## რესურსები ინტერნეტში
* უპერნავიკის ტურისტული მომსახურება  (ინგლისური)
* უპერნავიკის მუზეუმი  (დანიური, ინგლისური, გრენლანდიური)

კატეგორია:გრენლანდიის ქალაქები
ლუჟიცის მთები

**ლუჟიცის მთები** ( ) — სუდეტის მთების ჩრდილოეთ-დასავლეთ ნაწილი, გერმანიაში და ჩეხეთში. სიმაღლე 793 მ-მდე (მთა ლაუშე). სიგრძე დაახლოებით 120 კმ. აგებულია გრანიტებითა და ქვიშაქვებით, ზოგან ბაზალტის კონუსური გუმბათებია. უმთავრესად დაბალი სერები და ქედებია, კალთები დანაწევრებულია, მწვერვალები — მოსწორებული. თხემზე გადის ბალტიისა და ჩრდილოეთის ზღვების წყალგამყოფი. შემოსილია შერეული და წიწვოვანი ტყეებით, მთის მდელოებით.

## რესურსები ინტერნეტში
კატეგორია:ჩეხეთის ქედები
კატეგორია:გერმანიის ქედები
დეივიდ ლენგი

**დეივიდ მარშალ ლენგი** ( დ. 6 მაისი, 1924, კენტის საგრაფო — გ. 20 მარტი, 1991) — ინგლისელი კავკასიოლოგი, ისტორიკოსი, ლიტერატურათმცოდნე. 

## ბიოგრაფია
ლონდონის უნივერსიტეტის კავკასიათმცოდნეობის პროფესორი, თბილისის სახელმწიფო უნივერსიტეტის საპატიო დოქტორი (1968). სწავლობდა კემბრიჯის წმინდა იოანეს კოლეჯში. მეორე მსოფლიო ომის (1939-1945) დროს იყო ბრიტანეთის საელჩოს მდივანი ირანში. 1946 წლიდან დაიწყო რუსეთისა და კავკასიის ისტორიის შესწავლა. 1949 წლიდან ქართულს ასწავლიდა ლონდონის უნივერსიტეტში, 1952-1953 წლებში მუშაობდა ევროპასა და აშშ-ში. დეივიდ მარშალ ლენგი იკვლევდა ქართულ სასულიერო და საერო ლიტერატურას. 1951 წელს საგანგებო წერილი მიუძღვნა პეტრე იბერის ვინაობის საკითხს. 1963 წელს ორიენტალისტთა მოსკოვის XXV საერთაშორისო კონგრესის შრომებში დაიბეჭდა ლენგის გამოკვლევა „შუა საუკუნეების ქართული ლიტერატურის პრობლემები“. მან გამოავლინა „სიბრძნე ბალავარისას“ ქართული იერუსალიმური ნუსხა და 1966 წელს გამოსცა მისი თარგმანი ინგლისურ ენაზე. ამავე წელს ლონდონში დაიბეჭდა ლენგის ნარკვევი „ქართული ლიტერატურის განვითარების საფეხურები“, 1970 წელს — „ხალხური და კურტუაზული ელემენტები ქართულ ეპოსში“. 

დეივიდ მარშალ ლენგი იკვლევდა საქართველოს ისტორიის ახალ პერიოდს. 1957 წელს გამოსცა წიგნი „ქართული მონარქიის უკანასკნელი წლები. 1658-1832“, ხოლო 1962 წელს დაიბეჭდა „საქართველოს ახალი ისტორია. XIX-XX“. ლენგმა ნარკვევები მიუძღვნა გიორგი ბრწყინვალის მეფობას, ქართველთა მოღვაწეობას ირანში სეფიანთა დინასტიის დამხობის ხანაში, ვახტანგ VI-ის ურთიერთობას საფრანგეთთან, ტოტლებენის მეთაურობით რუსთა ჯარების ყოფნას საქართველოში 1769-1771 წლებში და სხვ.

მის კალამს ეკუთვნის მიმოხილვითი საცნობარო წიგნი „ქართველები“ (1966). ლენგის რამდენიმე ნარკვევი ეხება ქართული ნუმიზმატიკის საკითხებს.

## რჩეული ნაწარმოებები' 
* ქართველოლოგიური კვლევა-ძიება ოქსფორდში «ცისკარი», 1957, №4. 
* საქართველოს სამეფოს უკანასკნელი წლები / The Last Years of the Georgian Monarchy, 1658—1832 (New York: Columbia University Press, 1957
* საქართველოს თანამედროვე ისტორია 
* ქართველები — სიწმინდის მცველები 
* ქართველ წმინდანთა ცხოვრება და ლეგენდები 
* პირველი რუსი რადიკალი — ალექსანდრე რადიშჩევი 
* სომხეთი — ცივილიზაციის აკვანი 
* მთის ხალხი: ძველი არარატი და კავკასია 
* ბულგარელები: უხსოვარი დროიდან ოსმან დამპყრობლებამდე 
* სომხები — დევნილი ხალხი 
* სომხეთი და ყარაბაღი:  ბრძოლა გაერთიანებისთვის 

## ლიტერატურა
## რესურსები ინტერნეტში
## სქოლიო
კატეგორია:ინგლისელი ქართველოლოგები
კატეგორია:ინგლისელი კავკასიოლოგები
კატეგორია:ინგლისელი ისტორიკოსები
კატეგორია:ინგლისელი ლიტერატურათმცოდნეები
კატეგორია:დაბადებული 1924
კატეგორია:გარდაცვლილი 1991
ნანორტალიკი

**ნანორტალიკი**, ყოფილი ***ნენორტალიკი*** () — ქალაქი სამხრეთ გრენლანდიაში, კუიალეკის მუნიციპალიტეტში. 2010 წლის მონაცემებით ქალაქის მოსახლეობა შეადგენს 1,448 კაცს. ამ მაჩვენებლით ის ქვეყნის მასშტაბით მეათეა. სახელწოდება *ნანორტალიკი* ნიშნავს „პოლარული დათვების ადგილს“ ან „ადგილს, სადაც პოლარული დათვები მიდიან“.

## დაძმობილებული ქალაქები 
*  კოლინგი, დანია
*  როსკილე, დანია
*  ისაფიორდური, ისლანდია

## რესურსები ინტერნეტში
* www.nanortalik.gl  ნანორტალიკის ოფიციალური საიტი (გრენლანდიურ და დანიურ ენებზე).
* www.nanortaliktourism.gl  ოფიციალური საიტი ტურისტებისათვის (ინგლისურად).
* www.greenland.com  ინფორმაცია ნანორტალიკის შესახებ.

კატეგორია:გრენლანდიის ქალაქები
კრის სმოლინგი

**კრისტოფერ ლოიდ „კრის“ სმოლინგი** (დ. 22 ნოემბერი, 1989) — ინგლისელი ფეხბურთელი, პრემიერლიგის კლუბ „მანჩესტერ იუნაიტედის“ და ინგლისის ეროვნული ნაკრების ცენტრალური მცველი.

ფეხბურთის თამაში დაიწყო ს.კ. „მილუოლის“ აკადემიაში. შემდეგ შეუერთდა „მეიდსტონ იუნაიტედს“.

2010 წლის 27 იანვარს „მანჩესტერ იუნაიტედმა“ განაცხადა, რომ კონტრაქტი გააფორმა სმოლინგთან. კონტრაქტი ძალაში შევიდა 1 ივლისს. მისი დებიუტი „იუნაიტედის“ შემადგენლობაში შედგა 16 ივლისს „სელტიკთან“ 3-1 მოგებულ ამხანაგურ მატჩში.

## კარიერის სტატისტიკა 
### საკლუბო 
*სტატისტიკა განახლებულია 2012 წლის 13 მიასის მატჩის მიხედვით*

### სანაკრებო 
|-
|2011||2||0
|-
|2012||1||0
|-
!Total||3||0
|}
*სტატისტიკა განახლებულია 2012 წლის 1 მარტის მატჩის მიხედვით*

## ტიტულები 
### საკლუბო 
;მანჩესტერ იუნაიტედი
* პრემიერ ლიგა (1): 2010–11
* ინგლისის სუპერთასი (2): 2010, 2011

### ინდივიდუალური 
* ევროპის 21 წლამდე ფეხბურთელთა ჩემპიონატის გათამაშების სიმბოლური გუნდი (1): 2011

## რესურსები ინტერნეტში 
* პროფილი ManUtd.com-ზე
* 

## სქოლიო 
## შენიშვნა 
კატეგორია:დაბადებული 1989
კატეგორია:ინგლისელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:ფულემის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 22 ნოემბერი
კატეგორია:რომას ფეხბურთელები
კატეგორია:უეფა-ს კონფერენს ლიგის გამარჯვებული მოთამაშეები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ცოცხალი ადამიანები
კატეგორია:ლონდონში დაბადებულები
სერხიო ესკუდერო

**სერხიო ესკუდერო პალომო** (; დ. 2 სექტემბერი, 1989; ვალიადოლიდი, კასტილია და ლეონი) — ესპანელი ფეხბურთელი, საფეხბურთო კლუბ „სევილიის“ მარცხენა მცველი.

2007 წელს შეუერთდა „რეალ მურსიას“, პირველ სეზონში თამაშობდა კლუბის B გუნდში, სეგუნდა დივიზიონში. 2009 წლის 13 ივნისს შედგა მისი დებიუტი მთავარ გუნდში.

2010 წლის ზაფხულში, 20 წლის ესკუდერომ კონტრაქტი გააფორმა გერმანულ „შალკე 04-თან“. 2012-13 წლების სეზონის მეორე ნახევარში იჯარის წესით ირიცხებოდა „ხეტაფეში“, სეზონის დასრულების შემდეგ, 1,5 მილიონი ევროს სანაცვლოდ „ხეტაფემ“ მისი კონტრაქტი გამოისყიდა. 2015 წლის ზაფხულის სატრანსფერო ფანჯრისას შეუერთდა „სევილიას“ და ახალ კლუბთან ერთად შეძლო ევროპის ლიგის ჩემპიონობის მოპოვება. 

## ტიტულები 
### საკლუბო 
; შალკე 04
* გერმანიის თასის მფლობელი: 2010/11
* გერმანიის სუპერთასის მფლობელი: 2011

; სევილია
* ევროპის ლიგის გამარჯვებული: 2015/16, 2019/20

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო
კატეგორია:დაბადებული 1989
კატეგორია:ესპანელი ფეხბურთელები
კატეგორია:შალკე 04-ის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:სევილიის ფეხბურთელები
კატეგორია:ხეტაფეს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:დაბადებული 2 სექტემბერი
კატეგორია:ცოცხალი ადამიანები
სემ ჩაილდერსი

**სემ ჩაილდერსი** ( დ. 1962, გრანდ-ფორქსი, ჩრდილოეთი დაკოტა, აშშ) — ბაიკერების ბანდის ყოფილი წევრი, რომელიც ამჟამად თავის რესურსებსა და ცხოვრებას უძღვნის სამხრეთ სუდანში, სამხედრო მოქმედებების ზონაში მყოფი ბავშვების სიცოცხლის გადარჩენას. ჩაილდერსმა და მისმა მეუღლემ ლინმა აღმოსავლეთ აფრიკაში დააფუძნეს  ობოლ  ბავშვთა თავშესაფარი, სადაც დღეისათვის იმყოფება 300-მდე ბავშვი. სემ ჩაილდერსი დაიბადა ჩრდილოეთ დაკოტაში. ჰყავდა ორი უფროსი ძმა – პოლ ჯუნიორი და ჯორჯი, და და, სახელად დონა, რომელიც გარდაეცვალა. 1974 წელს როდესაც ჩაილდერსს 12 წელი შეუსრულდა მისი ოჯახი საცხოვრებლად მინესოტის შტატის ქალაქ გრანდ-რაპიდზში გადავიდა. მოზარდობის პერიოდში  ჩაილდერსმა მისწრაფება გამოიჩინა სიგარეტის, მარიხუანის, ალკოჰოლისა და ჰეროინის მიმართ, რამაც ის ნარკომანად აქცია. გარდა ამისა, ვაჭრობდა ნარკოტიკებით და ინტერესს იჩენდა ალკოჰოლისა და მოტოციკლების მიმართ, რამაც კანონგარეშე ცხოვრებამდე მიიყვანა. 1992 წლის ზაფხულში ჩაილდერსმა ქრისტიანობა მიიღო. პასტორმა მას აფრიკაში გამგზავრება უწინასწარმეტყველა. 1998 წლის ბოლოს იგი პირველად გაემგზავრა სუდანში, სადაც გარკვეულ ხანში თავის მეუღლესთან ერთად დააარსა ობოლთა თავშესაფარი, სადაც ამჟამად 300-მდე ობოლი ბავშვი იყრის თავს.  აფრიკაში გატარებულ წლებს იგი დაწვრილებით აღწერს თავის წიგნში *„ადამიანის სხვა ომი“*.

2011 წელს გამოვიდა ფილმი „მოქადაგე ტყვიამფრქვევით“, რომელშიც გაშუქებულია *სემ ჩაილდერსის* ცხოვრება და მოღვაწეობა.

## რესურსები ინტერნეტში 
* მოქადაგე ტყვიამფრქვევით 
* ინტერვიუ სემ ჩაილდერსთან ერთად  

## სქოლიო 
კატეგორია:ამერიკელი ჰუმანისტები
კატეგორია:დაბადებული 1962
კატეგორია:ცოცხალი ადამიანები
ბარსელონის საგრაფო

thumb|ბარსელონის საგრაფო
**ბარსელონის საგრაფო** ( Comté de Barcelone,  Condado de Barcelona, კატ. Comtat de Barcelona) — საგრაფო მდებარეობდა თანამედროვე კატალონიის ტერიტორიაზე.
## ისტორია 
ბარსელონის საგრაფოს საზღვრებში მოქცეული ტერიტორია  V საუკუნიდან ვესტგუთთა სამეფოს შემადგენლობაში შედიოდა. VIII საუკუნის დამდეგს არაბებმა (მავრებმა) დაიკავეს. ხოლო მას მერე, რაც იბერიის ნახევარკუნძული სრულიად მუსლიმურ მმართველობაში მოექცა, ამ ტერიტორიას სამხედრო გარნიზონთა დახმარებით განაგებდნენ. გარნიზონები კი ჟერონაში, ლერიდასა და თავად ბარსელონაში იყო განლაგებული. 778 წელს კარლოს დიდი კუნძულის ჩრდილო-აღმოსავლეთ ნაწილში შეჭრა და დაეპატრონა, რაშიც ადგილობრივმა მთიულმა მოსახლეობამ გაუწია დახმარება, თუმცა 781 წელს ეს ტერიტორია ისევ არაბების ხელში გადავიდა. ბრძოლას როლანდი შეეწირა, რომლის სახელმაც სიმღერებში ჰპოვა ასახვა. 785 წელს ფრანკებმა ჟერონა აიღეს, ხოლო 801 წელს ტულუზის გრაფმა გილიომ ჟელონელმა დაიკავა საგრაფო. 811 წლისთვის არაბებისგან გათავისუფლებული ბარსელობა ესპანური მარკა გახდა, რომელიც კაროლინგების დინასტიაზე დამოკიდებული საგრაფოებისგან შედგებოდა. მარკისა და საგრაფოს დედაქალაქად ბარსელონა გამოცხადდა.

## წყაროები 
* Ramos, Luis G-G (2002). Las Invasiones Barbaras en Hispania y la Creacion del Reino Visigodo. Barcelona: Ariel. გვ. 3-30. ISBN 978-84-344-6668-5.
* Rivero, Isabel (1982). Compendio de historia medieval española. მადრიდი: Akal. გვ. 148-150. ISBN 84-7090-125-7.
* Enciclopedia de Historia de España, ტომი 4, გვ. 123.

კატეგორია:ესპანეთის ისტორია
კატეგორია:ბარსელონის ისტორია
სიყვარულის ბალადა

**სიყვარულის ბალადა** — ქართული ფილმი. რეჟისორი-ირაკლი კაკაბაძე. ჟანრი-რომანტიკული კომედია. მონაწილეობენ: რუსუდან მაყაშვილი, კახა კინწურაშვილი, ბაჩო ქაჯაია, გიორგი ვარდოსანიძე, ნოდარ გურგენაშვილი და  ა.შ. 

## სიუჟეტი 
ფილმის მთავარი გმირი,ქეთა (რუსკა მაყაშვილი) ამერიკიდან საქართველოში თავის ამერიკელ არქეოლოგ მეგობართან,მიჩთან ერთად ბრუნდება. მისი ბავშვობის 3 მეგობარი გიო, სანდრო და თემო გადაწყვეტენ ქეთას ბათუმი დაათვალიერებინონ, თუმცა მათი გეგმები შეიცვლება და კახეთში არქეოლოგიურ გათხრებზე წავლენ.

ვინაიდან მიჩს თან უამრავი სტუდენტი გოგონა ახლავს, სამივე მეგობარი დადებს ნიძლავს, ვინ უფრო მეტ გოგოს "შეაბამს". წაგებულს მოუწევს თავის გადაპარსვა და ულვაშის მოშვება. გიო აღმოაჩენს, რომ მისი ძველი, ბავშვური გრძნობები ქეთასადმი ჯერ კიდევ არ გამქრალა და გადაწყვეტს ქეთას გულის მონადირებას, რაშიც მას თემო, სანდრო და კახეთში გაცნობილი ზურა ეხმარებიან.რადგან გიორგი შეყვარებულია, ნიძლავი მას აღარ ეხება. ბიჭები რამდენიმე გეგმას შეიმუშავებენ,რომ როგორმე მიახვედრონ ქეთა, თუ რას გრძნობს მის მიმართ გიორგი, თუმცა მათ ყველა გეგმას მიჩი ჩაშლის, რადგან მასაც გააჩნია სიმპათია ქეთას მიმართ. ბიჭების ყველა გეგმის მონახაზი მათი სასტუმროს ნომერში, სურათის უკანაა დაწერილი.
სანდრო და თემო ყველაფერს ცდილობენ, რომ ნიძლავი არ წააგონ, მაგრამ ვერცერთი ვერ ახერხებს გოგონების შებმას. სანდროს მოსვენებას არ აძლევს მასზე ბევრად უფროსი ქალბატონი, რომელიც სულ კუდში დასდევს. სანდრო კი მას ნიძლავის მოსაგებად გამოიყენებს, რის შემდეგაც თემოს მოუწევს თავის გადაპარსვა და ულვაშის მოშვება.

თბილისში დაბრუნებისას ქეთა შეამჩნევს თუ როგორ აგდებს დამლაგებელი ქალი ბიჭების ოთახიდან "დაჯღაბნილ" სურათს. სურათის უკან ყველა გეგმის ნახვისას კი ქეთა ყველაფერს მიხვდება და გიორგის მოსაძებნად წავა, რომელიც თბილისში უიმედოდ დაბრუნდა.

ბოლო სცენა კაფეში ვითარდება, სადაც ქეთა გიორგის სიურპრიზს მოუწყობს. ფილმი მათი კოცნის სცენით მთავრდება.

კატეგორია:2011 წლის ქართული ფილმები
წყალმცირობა

მინი|წყალმცირობა მდინარე მიიავაზე 
მინი|წყალმცირობა ალამედინზე 
**წყალმცირობა** — მდინარის წყლის რეჟიმის ფაზა, რომელიც ყოველწლიურად მეორდება ერთსა და იმავე სეზონში, რომელიც ხასიათდება მცირეწყლიანობითა და წყლის დონის ხანგრძლივი დაბალი დგომით. წარმოიქმნება მდინარის წყლის საზრდოობის შემცირების შედეგად. წყალმცირობა წლის ცივ პერიოდში ძირითადად მიწისქვეშა წყლით საზრდოობაზე გადასვლით განაპირობებული მდინარის დაბალი დონე და მცირე ხარჯია, რომელიც გრძელდება არანაკლებ 10 დღე-ღამის განმავლობაში. 

წყალმცირობა განპირობებულია მშრალი ან ყინვიანი ამინდის პერიოდებით, როდესაც მდინარის წყლიანობა ზედაპირული ჩამონადენის ძლიერი შემცირების ან შეწყვეტისას წაშველებულია უმთავრესად გრუნტული კვებით. 

ზომიერ და მაღალ განედებში განასხვავებენ ზაფხულისა და ზამთრის წყალმცირობას. ჭარბ და საკმაოდ ტენიან ზონებში მდინარეებს ჩვეულებრივ, აქვთ მდგრადი გრუნტული კვება, რომელიც განაპირობებს საკმაოდ მაღალ ჩამონადენს ზაფხულის წყალმცირობისას, ზამთრის პერიოდში ამ ზონის მცირე მდინარეები შეიძლება ფსკერამდეც გაიყინოს.  

არასაკმარისი ტენიანობის ზონაში, პირიქით, მდინარეებს ზაფხულის წყალმცირობისას ჩვეულებრივ, გააჩნიათ ნაკლები ჩამონადენი, ვიდრე ზამთარში; ამ ზონის მცირე მდინარეები ზაფხულის წყალმცირობისას შეიძლება დაშრეს.  

წყალმცირობა ითვლება ხანგრძლივად, თუ მისი დგომის პერიოდი 30 დღეს აღემატება. წინააღმდეგ შემთხვევაში იგი ხანმოკლეა. 

## იხილეთ აგრეთვე
* წყალმოვარდნა 
* მდინარე 

## სქოლიო
კატეგორია:ჰიდროლოგია
სიმ დე იონგი

**სიმ სტეფან დე იონგი** (; დ. 28 იანვარი, 1989) — ნიდერლანდელი ფეხბურთელი, თამაშობდა შემტევი ნახევარმცველის პოზიციაზე.

## კარიერა
დე იონგი დაიბადა ეგლში, შვეიცარიაში, ნიდერლანდელების ოჯახში. ისინი ნიდერლანდებში დაბრუნდნენ, როდესაც სიემი იყო ექვსი წლის.

ფეხბურთის თამაში დაიწყო კლუბ „DZC'68-ში“, შემდეგ კი შეიძინეს „გრაფსხაპის“ სკაუტებმა, როდესაც იყო 12 წლის.

„გრაფსხაპში“ თამაშობდა 2005 წლამდე, შემდეგ კი გადავიდა „ამსტერდამის აიაქსის“ აკადემიაში. 2014–2017 წლებში თამაშობდა „ნიუკასლ იუნაიტედში“.

მისი დებიუტი ამსტერდამულ კლუბში შედგა 2007 წლის 26 სექტემბერს, როდესაც ის მოედანზე შეიყვანეს შეცვლაზე. ერედივიზიაში მისი დებიუტი შედგა ასევე შეცვლაზე, როტერდამის „სპარტასთან“ მატჩში.

დე იონგის დებიუტი ნიდერლანდების ეროვნულ ნაკრებში შედგა 2010 წლის 1 აგვისტოს, უკრაინის ნაკრების წინააღმდეგ ამხანაგურ მატჩში.

## სანაკრებო სტატისტიკა
## მიღწევები
### საკლუბო
;აიაქსი

## რესურსები ინტერნეტში
* აიქსის პროფილი
* 
* სტატისტიკა საიტზე*voetbalstats.nl*

## სქოლიო
კატეგორია:დაბადებული 28 იანვარი
კატეგორია:დაბადებული 1989
კატეგორია:ნიდერლანდელი ფეხბურთელები
კატეგორია:ამსტერდამის აიაქსის ფეხბურთელები
კატეგორია:ნიუკასლ იუნაიტედის ფეხბურთელები
კატეგორია:ეინდჰოვენის პსვ-ს ფეხბურთელები
კატეგორია:ერედივიზიის ფეხბურთელები
კატეგორია:პრემიერ ლიგის ფეხბურთელები
კატეგორია:ნიდერლანდების ნაკრების ფეხბურთელები
კატეგორია:ცოცხალი ადამიანები
იური მალაშხია

**იური მალაშხია** (დ. 31 დეკემბერი, 1928, სოფელი ნაკიფუ — გ. 22 ოქტომბერი, 2000, თბილისი) — ქართველი ნევროპათოლოგი, მედიცინის მეცნიერებათა დოქტორი, პროფესორი, ნერვულ სნეულებათა კათედრის პროფესორი და კლინიკური ნეიროიმულოგიის განყოფილების ხელმძღვანელი, ამერიკის ნევროლოგიის აკადემიის წევრი, ნობელის პრემიის ლაურეატობის კანდიდატი.

## ბიოგრაფია
იური ამბერკის ძე მალაშხია დაიბადა 1928 წლის 31 დეკემბერს. 1951 წელს დაამთავრა თსსი საკმკურნალო ფაკულტეტი. 1951-1953 წლებში იყო გაგრის ინფექციური საავადმყოფოს მთავარი ექიმი, 1954-1957 წლებში — საბჭოთა არმიის საჰაერო ძალების, ავიაპოლკის ლაზარეთის ექიმი, 1958-1962 წლებში — თბილისის I საავადმყოფოს ნერვული განყოფილების ორდინატორ-ნევროლოგი, 1986 წლიდან კათედრის პროფესორი და კლინიკური ნეიროიმუნოლოგიის განყოფილების უფროსია. დაიცვა საკანდიდატო დისერტაცია: „დიენცეფალურ-ვეგეტატიურ მოშლილობათა კლინიკის და მკურნალობის საკითხისათვის ქრონიკული ტონზილიტების დროს“ (1963); მოსკოვში დაიცვა სადოქტორო დისერტაცია „T და B ლიმფოციტების დახასიათება ზურგის ტვინის სითხეში და პერიფერიულ სისხლში ნორმაში და ნერვული სისტემის დაავადების დროს“ რამაც საფუძველი დაუდო ნეიროიმუნოლოგიის განვითარებას (1978). ავტორია 150 სამეცნიერი ნაშრომისა, რომლებიც ეხება ნევროლოგიისა და ნეირო-იმუნოლოგიის აქტუალურ საკითხებს. ეკუთვნის ორი გამოგონება:ერთი მეცნიერული აღმოჩენა: „თავ-ზურგ-ტვინის სითხის თვისება განახორციელოს იმუნოლოგიური ზედამხედველობა ტვინის სუბარაქნოიდალურ სივრცეში“. თანაავტორია „კლინიკური ნევროლოგიის განმარტებითი ლექსიკონისა“, 1969; გამოქვეყნებული აქვს მონოგრაფიები რუსულ ენაზე: „ტვინის იმუნური ბარიერი“ მოსკოვი, 1986; „ადამიანის თავ-ზურგ-ტვინის სითხის იმუნოკომპეტენტური უჯრედები ნორმაში და ნერვული სისტემის დაავადებების დროს“ თბილისი 1990; არის ორი სადოქტორო დისერტაციის კონსულტანტი და 7 საკანდიდატო დისერტაციის ხელმძღვანელი. მინიჭებული აქვს გრანტები: 1992 წელს იაპონიაში, „სამეცნიერო ნაშრომისათვის“, აშშ-ში, 1994 წელს და ჯორჯ სოროსის „ტრეველ“ გრანტი, 1995 წელს. 1993 წლიდან ითვლება ამერიკის ნევროლოგიის აკადემიის წევრად, არის ნეირო-იმუნოლოგიის საზოგადოების წევრი. 1976 წლიდან აქტიურად მონაწილეობდა მსოფლიოს სხვადასხვა ქვეყნებში (აშშ, ინგლისი, იაპონია, საფრანგეთი, ავსტრალია, კანადა, ჰოლანდია, იტალია და სხვა. ) გამართულ სამეცნიერო კონგრესთა მუშაობაში. 2000 წელს წარდგენილი იყო ნეიროიმუნოლოგიის დარგში ნობელის პრემიაზე..

გარდაიცვალა 2000 წლის 22 ოქტომბერს. 

## რესურსები ინტერნეტში
*ენციკლოპედია „საქართველო“

## სქოლიო
კატეგორია:ქართველი ნევროპათოლოგები
მარსელო ანტონიო გუედეს ფილიუ

**მარსელო ანტონიო გუედეს ფილიუ** (დ. 20 მაისი, 1987; სან-ვინსენტი, ბრაზილია), აგრეთვე ცნობილი როგორც **მარსელო** — ბრაზილიელი ფეხბურთელი, საფრანგეთის ლიგა 1-ის კლუბ „ლიონის ოლიმპიკის“ ცენტრალური მცველი.

მარსელომ კარიერა დაიწყო „სანტოსში“, მთავარ გუნდში დებიუტი ჰქონდა 2007 წლის სეზონში.

2008 წლის 1 სექტემბერს გადავიდა პოლონეთის ექსტრაკლასას კლუბ „კრაკოვის ვისლაში“.

2010 წლის 8 ივლისს გადავიდა ნიდერლანდების ერედივიზიის კლუბ „პსვ ეინდჰოვენში“. ნიდერლანდურ კლუბში მან მალე დაიმკვიდრა ადგილი ძირითად შემადგენლობაში, მონაწილეობა მიიღო 45 მატჩში ყველა გათამაშებაში პირველ სეზონში. 2013 წელს დატოვა „პსვ“ და შეუერთდა გერმანულ კლუბ „ჰანოვერს, სადაც ასპარეზობდა 2016 წლამდე. 2016-2017 წლებში თამაშობდა თურქულ კლუბ „ბეშიქთაშში“.

## ტიტულები
### საკლუბო
;სანტოსი
*პაულისტას ლიგა 17 წლამდელები: 2004
*პაულისტას ლიგა: 2007

;კრაკოვის ვისლა
*ექსტრაკლასა: 2008–09

;პსვ ეინდჰოვენი
*ნიდერლანდების თასი: 2011–12
*იოჰან კრუიფის თასი: 2012

;ბეშიქთაში
*სუპერლიგა: 2015–16, 2016–17

### ინდივიდუალური
*ექსტრაკლასას თვის ფეხბურთელი: 2009 წლის დეკემბერი

## სტატისტიკა 
## რესურსები ინტერნეტში
* 
* მარსელო ანტონიო გუედეს ფილიუ — Sambafoot
* მარსელო ანტონიო გუედეს ფილიუ — worldfootball.net
* მარსელო ანტონიო გუედეს ფილიუ — Transfermarkt 
* მარსელო ანტონიო გუედეს ფილიუ — 90minut.pl 

## სქოლიო
კატეგორია:დაბადებული 20 მაისი
კატეგორია:დაბადებული 1989
კატეგორია:ბრაზილიელი ფეხბურთელები
კატეგორია:სანტოსის ფეხბურთელები
კატეგორია:კრაკოვის ვისლას ფეხბურთელები
კატეგორია:ეინდჰოვენის პსვ-ს ფეხბურთელები
კატეგორია:ჰანოვერ 96-ის ფეხბურთელები
კატეგორია:ბეშიქთაშის ფეხბურთელები
კატეგორია:ლიონის ოლიმპიკის ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:ექსტრაკლასას ფეხბურთელები
კატეგორია:ერედივიზიის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:თურქეთის საფეხბურთო სუპერლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
დავიდ ალაბა

**დავიდ ოლატოკუნბო ალაბა** (; დ. 24 ივნისი, 1992; ვენა, ავსტრია) — ავსტრიელი ფეხბურთელი. 2021 წლის ივლისიდან თამაშობს ესპანურ კლუბ „მადრიდის რეალში“. არის ავსტრიის ეროვნული საფეხბურთო ნაკრების წევრი. მას უთამაშია სხვადასხვა პოზიციებზე, მათ შორის ნახევარდაცვაში და თავდასხმაში, მაგრამ 2012 წლის გაზაფხულიდან ასპარეზობს მარცხენა მცველის პოზიციაზე, „ბაიერნის“ მწვრთნელის, იუპ ჰაინკესის გადაწყვეტილებით. 2011-2014 წლებში ზედიზედ ოთხჯერ დასახელდა ავსტრიის წლის საუკეთესო ფეხბურთელად.

2009 წლის ოქტომბერში ალაბა გამოიძახეს ავსტრიის ეროვნულ ნაკრებში, საფრანგეთთან გასამართი მატჩისთვის. იმ მატჩში სანაკრებო დებიუტის შედეგად ის გახდა ყველაზე ახალგაზრდა ფეხბურთელი ეროვნული ნაკრების ისტორიაში.

ალაბა იყო მწვრთნელის ასისტენტი „ბაიერნის“ 11 წლამდელთა გუნდში 2008-2009 წლების სეზონში.

## ტიტულები
 **ბაიერნი**: (27)
* **ბუნდესლიგა** (10): 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020–21
* **გერმანიის თასი** (5): 2009–10, 2012–13, 2013–14, 2015–16, 2019–20
* **გერმანიის სუპერთასი** (6): 2010, 2012, 2016, 2017, 2018, 2020
* **უეფა-ს ჩემპიონთა ლიგა** (2): 2012–13, 2019–20
* **უეფა-ს სუპერთასი** (2): 2013, 2020
* **ფიფა-ს მსოფლიო საკლუბო ჩემპიონატი** (2): 2013, 2020

 **რეალ მადრიდი**: (11)
* **ესპანეთის ლა ლიგა** (2): 2021–22, 2023–24
* **ესპანეთის თასი** (1): 2022–23, 
* **ესპანეთის სუპერთასი** (2): 2022, 2023–24
* **უეფა-ს ჩემპიონთა ლიგა** (2): 2021–22, 2023–24
* **უეფა-ს სუპერთასი** (2): 2022, 2024
* **ფიფა-ს მსოფლიო საკლუბო ჩემპიონატი** (2): 2022, 2024

## რესურსები ინტერნეტში
* 
* 
* დავიდ ალაბა  — transfermarkt.de 
* დავიდ ალაბა — Fussballdaten

## სქოლიო
კატეგორია:დაბადებული 24 ივნისი
კატეგორია:დაბადებული 1992
კატეგორია:ავსტრიელი ფეხბურთელები
კატეგორია:ავსტრიის ნაკრების ფეხბურთელები
კატეგორია:ვენის აუსტრიის ფეხბურთელები
კატეგორია:ბაიერნი II-ის ფეხბურთელები
კატეგორია:ჰოფენჰაიმის ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:გერმანიის მესამე ლიგის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:მადრიდის რეალის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
კატეგორია:ვენაში დაბადებულები
დიაკრიტიკული ნიშნები

**დიაკრიტიკული ნიშნები** (ძველბერძ. διακριτικός —  „განსხვავების მიმნიშნებელი“) — სტრიქონზედა ან სტრიქონქვეშა (იშვიათად — სტრიქონშივე ჩასმული) გრაფიკული ნიშნები, რომლებიც შემოღებულია ანბანურ დამწერლობაში რომელიმე ასოს მნიშვნელობის დასაზუსტებლად.
კერძოდ: 

# ასოს ახალ მნიშვნელობას სძენს;
# წარმოგვიდგენს შესაბამისი ბგერის რამდენიმე ვარიანტს;
# მიანიშნებს, რომ ასო იკითხება იზოლირებულად;
# მიანიშნებს ბგერის სიგრძე-სიმოკლეს;

დიაკრიტიკულ ნიშნებს ფართოდ იყენებენ ტრანსკრიფციებში.

## ლიტერატურა 
კატეგორია:დამწერლობები

კატეგორია:ენათმეცნიერება
ერიკ პიტერსი

**ერიკ პიტერსი** (დ. 7 აგვისტო, 1989) — ნიდერლანდელი ფეხბურთელი, ერედევიზიის კლუბ „პსვ ეინდჰოვენის“ და ნიდერლანდების ეროვნული ნაკრების მარცხენა მცველი.

პროფესიონალური დებიუტი ჰქონდა „უტრეხტში“. ორი სეზონის შემდეგ გადავიდა „პსვ-ში“.

პიტერსი გამოძახებული იყო ნაკრებში 2007 წლის 21 წლამდელთა ჩემპიონატისთვის, რომელიც გაიმართა ნიდერლანდებში.

2012 წლის 7 მაისს პიტერსი შეიყვანეს ნიდერლანდების ნაკრების გაფართოებულ, 36-კაციან შემადგენლობაში 2012 წლის ევროპის ჩემპიონატისთვის, მაგრამ ტრავმის გამო მოუწია გათამაშების გამოტოვება.

## რესურსები ინტერნეტში
* (www.transfermarkt.de) 

კატეგორია:დაბადებული 1988
კატეგორია:ნიდერლანდელი ფეხბურთელები
კატეგორია:ეინდჰოვენის პსვ-ს ფეხბურთელები
კატეგორია:სტოკ სიტის ფეხბურთელები
კატეგორია:დაბადებული 7 აგვისტო
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
დიალექტიზმი

**დიალექტიზმი** ( — კილო, კილოკავი ) — ტერიტორიული დიალექტისათვის დამახასიათებელი ენობრივი ფორმა — ფონეტიკური, მორფოლოგიური, სინტაქსური, ლექსიკური — სალიტერატურო ენაში, სადაც იგი განიხილება როგორც ნორმიდან გადახრა. დიალექტიზმი სტილისტიკური ხერხია, მას მიმართავენ პერსონაჟის მეტყველების დასახასიათებლად და ადგილობრივი კოლორიტის გადმოსაცემად. ქართველი მწერლებიდან ამ ხერხს მიმართავენ ილია ჭავჭავაძე, აკაკი წერეთელი, [ალექსანდრე ყქზბეგი იშვითად — [პოეზიაში. მწერალი, ჩვეულებრივ, იყენებს მშობლიური დიალექტის ფორმებს, ზოგჯერ სხვა დიალექტისასაც (მაგ; ილია ჭავჭავაძე — მოხეურს, მ. ჯავახიშვილი — ხევსურულს).

## იხილეთ აგრეთვე 
* ქართული ენის დიალექტები

## ლიტერატურა 
კატეგორია:დიალექტოლოგია
ვანესა ფერლიტო

**ვანესა ფერლიტო** ( დ. 28 დეკემბერი, 1977) — ამერიკელი მსახიობი. იტალო-ამერიკელი წარმოშობისაა. დაიბადა აშშ-ის ქალაქ ნიუ-იორკში. როდესაც 3 წლისა იყო, მამა გარდაეცვალა. დედამისი და მამინაცვალი ბრუკლინში სალონის მფლობელები არიან. ცხოველთა უფლებების დამცველია და არის PETA-ს აქტიური წევრი. ამასთანავე ვეგეტარიანელია. ვანესა ფერლიტო ცნობილია შესრულებული როლებით ფილმებში: „სოპრანოს კლანი“, „მაგარი ბიჭი და ლამაზმანები“ (2005), „სიკვდილის მტკიცებულება“ (2007) და სხვა. მიუხედავად იმისა, რომ ფერლიტოს იტალიური ფესვები აქვს, ტელევიზიასა და კინოში, იგი ხშირად გვევლინება ესპანელ ლათინო ამერიკელის როლში.

## ფილმოგრაფია
**25-ე საათი* (25th Hour, 2002)
**ადამიანი ობობა 2* (Spider-Man 2, 2004)
**მაგარი ბიჭი და ლამაზმანები* (Man of the House, 2005)
**ჩრდილთა ბრძოლა* (Shadowboxer, 2005)
**გრაინდჰაუსი* (Grindhouse, 2007)
**დაშვება* (Descent, 2007)
**დღესასწაულებს არაფერი შეედრება* (Nothing Like the Holidays, 2008)
**ჯული და ჯულია* (Julie & Julia, 2009)
**მედეა ციხეში* (Madea Goes to Jail, 2009)
**მეკასრე და ქვა* (Cooper and Stone, 2011)
**ჰერცოგი* (Duke, 2012)

## რესურსები ინტერნეტში
* 
* ვანესა ფერლიტო  პროფილი TV.com

## სქოლიო
კატეგორია:ამერიკელი მსახიობები
კატეგორია:იტალო-ამერიკელები
კატეგორია:დაბადებული 1977
კატეგორია:დაბადებული 28 დეკემბერი
კატეგორია:ცოცხალი ადამიანები
ცირკუმფიქსი

**ცირკუმფიქსი** ( „ირგვლივ მიმაგრებული“ < circum  გარშემო, ირგვლივ და fixus მიმაგრებული) — აფიქსის სახე, რომელიც პრეფიქსისა და სუფიქსის კომბინაციაა. ისინი ერთდროულად დაერთვიან ფუძეს და ერთ ფუნქციას გამოხატავენ.

## ცირკუმფიქსი ქართულში 
ქართულ ენაში ცირკუმფიქსი მეტად პროდუქტიულია სიტყვაწარმოებაში. 

მაგ:
*მე-**ქუდ**-ე, 
*სა-**ქუდ**-ე, 
*უ-**ქუდ**-ო და ა.შ. 

ვარაუდობენ, რომ პრეფიქსსა და სუფიქსს ამ ფორმებში დამოუკიდებელი ფუნქცია უნდა ჰქონოდათ და მხოლოდ მოგვიანებით ჩამოყალიბდნენ ცირკუმფიქსებად.
## ლიტერატურა 
*ქართული ენის ენციკლოპედია, გვ.558. 2008. თბილისი.

კატეგორია:მორფემები
კატეგორია:ენათმეცნიერება
ბიარნ სტრუსტრუპი

[მინი|250პქ|ბიარნ სტრუსტრუპი, [2019 წელი]]
**ბიარნ სტრუსტრუპი** (; დ. 30 დეკემბერი, 1950, ორჰუსი, დანია) — დანიელი პროგრამისტი, რომელიც ცნობილია C++ პროგრამირების ენის შექმნისა და განვითარებისთვის. ტეხასის А&М-ის უნივერსიტეტის პროფესორი.

ბიარნ სტრუსტრუპმა C++-ის განვითარება 1979 წელს დაიწყო (თავდაპირველად, ენას „C with Classes“ ეწოდებოდა). სტრუსტრუპი ავტორია წიგნისა „The C++ Programming Language“, რომელიც პირველად 1985 წელს გამოიცა.

## რესურსები ინტერნეტში 
* ბიარნ სტრუსტრუპის გვერდი .
* ბიარნ სტრუსტრუპის გვერდი ტეხასის A&M-ის უნივერსიტეტის საიტზე .
* ბიარნ სტრუსტრუპის ინტერვიუების სია .
* „The C++ Programming Language“, 2000 წლის გამოცემა.

კატეგორია:დანიელი პროგრამისტები
კატეგორია:დაბადებული 1950
კატეგორია:დაბადებული 30 დეკემბერი
კატეგორია:ცოცხალი ადამიანები
გრიგოლ ვიპატოსი

**გრიგოლ ვიპატოსი** — VIII-IX საუკუნეების ქართლის დიდგვაროვანი აზნაური. მისი გამოსახულება მაიდენტიფიცირებელი ასომთავრული წარწერით შემონახულია უსანეთის სტელაზე (დაცულია საქართველოს ეროვნულ მუზეუმში). სტელაზე ასევე გამოსახულია ადამიანთა ჯგუფი — სავარაუდოდ, გრიგოლის ოჯახის წევრები, მათ შორის ორი ქალი „მარიამი“ და „დინარი“ ან „ლატავრი“. ვიპატოსის (ჳპატოსი, „მეფეთ წინაშემდგომელი“ სულხან-საბას მიხედვით) ბიზანტიური ტიტულით ცნობილი არიან ასევე VI-VII საუკუნეების ქართველი მოღვაწეები — დემეტრე და ადარნასე.
## ლიტერატურა
*VIII-IX საუკუნეების ქვაზე კვეთილი რელიეფის ადგილი შუა საუკუნეების ქართული სკულპტურის განვითარებაში: [ოპიზის რელიეფი აშოტ კუროპალატის გამოსახულებით, ბორჯომის ტიმპანი, თელოვანის და უბისის რელიეფები, უსანეთის სტელა, გველდესის კანკელი, მათი დახასიათება და ანალოგი დასავლეთ ევროპის ხელოვნებასთან] / ნათელა ალადაშვილი // საქართველოს სიძველენი. - , 2005. - N7-8. - გვ.49-56.

კატეგორია:ქართველი დიდგვაროვანი ფეოდალები
ხალიტუ

**ალიძონები** (ჰომეროსის მიხედვით) ან **ხალიტუ** (ურარტულ წარწერებში) - ერი, ნახსენები მცირე აზიის ისეთი სამეფოების გვერდით, როგორიცაა მუშქები და ხეთების სამეფო. თავადაც დიდი გაერთიანება იყო მცირე აზიის აღმოსავლეთ ნაწილში. ძვ.წ. VIII-VII ს.ს.-ში ასურული წყაროები ამ მხარეში ასახელებს მსხვილ გაერთიანებას თაბალს. ეს სახელი უცნობია ურარტუელებისათვის და სავსებით დასაშვებია, რომ მათთვის სწორედ ხალიტუ ყოფილიყო ასურელთა თაბალის შესატყვისი. შუამდინარეთის და სირია-პალესტინის მოსახლეობამ კარგად იცოდა, სად იყო ვერცხლის სამშობლო. ეს იყო ტავროსის მთიანეთი აღმოსავლეთ მცირე აზიაში, საიდანაც იწყებოდა თაბალის ვრცელი ქვეყანა. ასე რომ, ჰომეროსთან მოხსენიებული (ჰ)ალიძონები ასურულ-ბაბილონურ წყაროებში (ძვ.წ. IX ს.) ტავროსის - ვერცხლის მთა (ჰომეროსთან ვერცხლის სამშობლო) ძვ.წ VII ს-ის ურარტულ წყაროებში ნახსენები აღმოსავლეთ მცირე აზიის დიდი გაერთიანება ხალიტუ-(ჰ)ალიძონი, შეესაბამება ასურულ წყაროების თაბალს - ვერცხლის მთასთან - ტავროსთან აღმოსავლეთ მცირე აზიაში მდებარე ვრცელ ქვეყანას. ბიბლიაში მოსეს I წიგნში საუბარია კაენის შთამომავლობაზე, თუბალ-კაენზე *ესე იყო კვერთხით ხუროჲ მჭედელი რვალისა და რკინისა.* კაენი მჭედელის ზოგადი სახელია. სამხრეთ-აღმოსავლეთ შავიზღვისპირეთი, პონტოს ქედის აღმოსავლეთ კალთები, უძველეს ხანაში დასახლებული იყო დასავლურ-ქართული ტომებით. პონტოს ქედის სამხრეთი კალთები კი, მდ. ჭოროხის ზემო წელზე აღმოსავლურ-ქართული ტომის (ქართები) ერთ-ერთი უძველესი კერა იყო.

## ლიტერატურა
კატეგორია:ქართული ტომები
The 2nd Law

thumb|muse.mu-ს მიერ შეზღუდული ტირაჟით გამოცემული *The 2nd Law* - CD, DVD, ორმაგი გრამფირფიტა და სამი პოსტერი.

***The 2nd Law*** — ინგლისური ალტერნატიულ როკ-ჯგუფ Muse-ის მეექვსე სტუდიური ალბომი. იგი გამოიცა 2012 წლის 1 ოქტომბერს. დისკს გამოსცემს ლეიბლი Helium 3. პირველი სიმღერა ალბომიდან, „Survival“, სინგლის სახით გამოვიდა 2012 წლის 27 ივნისს.

## სიმღერების სია 
სიმღერების სია პირველად გამოჩნდა დრამერ ჰოვარდის ფოტოსურათზე. სიმღერების ოფიციალური სია ცნობილი გახდა 2012 წლის 13 ივლისს.

ალბომის გარეკანის გაფორმება, რომელიც აღებულია Human Connectome Project-იდან (ადამიანის ტვინის შესწავლის ხუთწლიანი პროექტიდან), წარმოადგენს ადამიანის ტვინის ბილიკების რუკას, რომელიც „თვალს ადევნებს თავში არსებულ წრეებს და იმას, თუ როგორ ვატარებთ ინფორმაციას brightConnectome-ით, ნეონის ფერებით“.

## პერსონალი 
;მიუზი
*მეთიუ ბელამი &ndash; ვოკალი, გიტარა, კლავიშებიანი საკრავები, ფორტეპიანო, სინთეზატორები, პროგრამირება, პროდიუსერი 
*კრისტოფერ უოლსტენჰოლმი &ndash; ბას-გიტარა, ბეკ-ვოკალი, წამყვანი ვოკალი სიმღერებში „Save Me“ და „Liquid State“, პროდიუსერი
*დომინიკ ჰოვარდი &ndash; დასარტყმელი საკრავები, სინთეზატორები, პროგრამირება, პროდიუსერი 
;დამატებითი პერსონალი
*დევიდ კემპბელი &ndash; არანჟირება
*პოლ რივი &ndash; ვოკალის პროდიუსირება
*ედრიან რაშბი &ndash; ხმის ინჟინერი
*ტომასო კოლივა &ndash; ხმის ინჟინერი

## იხილეთ აგრეთვე 
* The 2nd Law Tour
* თერმოდინამიკის მეორე კანონი

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## რესურსები ინტერნეტში 
* A Dip In The Muse Kitchen Sink&nbsp;– სტატია ალბომის შექმნის შესახებ

## სქოლიო 
კატეგორია:Muse-ის ალბომები
კატეგორია:2012 წლის ალბომები
კატეგორია:Warner Bros. Records-ის ალბომები
კატეგორია:AIR Studios-ში ჩაწერილი ალბომები
ალვარო პერეირა

**ალვარო დანიელ პერეირა ბარაგანი** (დ. 28 ნოემბერი, 1985) — ურუგვაელი ფეხბურთელი, პორტუგალიური „პორტუს“ და ურუგვაის ეროვნული ნაკრების მცველი.

პერეირა დაიბადა მონტევიდეოში. კარიერა დაიწყო 2003 წელს „მირამირ მისიონესში“. ორი წლის შემდეგ გადავიდა არგენტინაში, კლუბ „კილმესში“.

2008 წლის ზაფხულში €2,5 მილიონის სანაცვლოდ გადავიდა რუმინულ „კლუჟში“.

2009 წლის ზაფხულში, €4,5 მილიონის საფასურად პერეირა შეუერთდა „პორტუს“.

ეროვნულ ნაკრებში პერეირას დებიუტი შედგა 2008 წლის 19 ნოემბერს საფრანგეთთან მატჩში. 

## რესურსები ინტერნეტში 
* BDFA profile  
* Argentine League statistics 
* Stats and profile at Zerozero
* Stats at ForaDeJogo 
* National team data 

## სქოლიო 
კატეგორია:დაბადებული 28 ნოემბერი
კატეგორია:დაბადებული 1985
კატეგორია:ურუგვაელი ფეხბურთელები
კატეგორია:პორტუს ფეხბურთელები
კატეგორია:ურუგვაის ნაკრების ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები